### Beslutningstema

Det skal i denne sag besluttes om projektforslaget for etablering af 853 kW varmepumpe kan godkendes.

### Sagsfremstilling

Hydro Precision Tubing Tønder A/S, herefter Ursula Kjeldsen,  ligger I dag i et forsyningsområde udlagt til individuel naturgasforsyning. Fjernvarme selskaberne, i dette tilfælde Tønder Fjernvarme, har jf. varmeforsyningsloven ikke pligt til at forsyne virksomheder eller boliger der ligger i et individuelt naturgasforsyningsområde. Virksomheder eller boliger i et individuelt naturgas område er heller ikke forpligtet til at aftage gas fra gasforsyningsselskabet, men kan frit vælge en varmepumpe.

Med assistance fra Danfoss er det blevet vurderet, at der er et grundlag for etablering af en vand-vand varmepumpe hos Ursula Kjeldsen. Varmepumpen har til formål at udnytte overskudsvarmen fra deres procesanlæg til blandt andet rumopvarmning. Opvarmning med en varmepumpe vurderes som et mere energieffektivt og klimavenligt alternativ, der samtidig kan bidrage til opfyldelse af nationale mål om udfasning af fossile brændsler til rumopvarmning.

Formålet med projektet er at udnytte retur-varmen i kølevandet hos HPTT’s procesanlæg med en vand-vand varmepumpe. Projektet skal erstatte størstedelen af gasforbruget der bliver anvendt til rumopvarmning, hvor der er samtidighed mellem procesanlægget og varmebehov. Det vil resultere i en samlet set mere bæredygtig varmeforsyning med lavere CO2-udledning.

Varmepumpen vil blive opført i en ny bygningsdel på ca. 50 m2. Bygningen vil være tæt placeret ved eksisterende bygning på [adresse], 6270 Tønder.

Varmeproduktion fra varmepumpen i projektet er beregnet til at erstatte ca. 90% af gasforbruget, svarende til 2.118.496 kWh af det årlige gasforbrug på 2.354.496 kWh. Dette er beregnet ud fra analyser af daglig driftstid på varmepumpen, da der skal være samtidighed mellem behov for rumopvarmning samt produktion på HPTT’s procesanlæg.

Projektet er sendt i høring ved de berørte myndigheder, gasforsyningsselskabet Evida og elforsyningsselskabet N1, de har ingen kommentarer eller indvendinger til projektet.

Projektet får i tråd med Tønder Kommunes Klimahandleplan, især målet om en CO2 neutral kommune i 2030 og udfasning af naturgas og olie i individuel varmeforsyning. Projektet vurderes at have en positiv klimaeffekt og understøtter FN’s verdensmål nr. 7 (Bæredygtig energi) og nr. 13 (Klimaindsats).

### Lovgrundlag

Projektbekendtgørelsen

Varmeforsyningsloven

### Indstilling Fagchefen for Klima, Plan og Udvikling indstiller,

at projektforslaget godkendes, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget den 4. november 2025, pkt. 15:**

Indstillingen anbefales.

**Beslutning fra Økonomiudvalget den 20. november 2025 pkt. 24:**

Indstillingen anbefales.

### Beslutning

Indstillingen godkendt.

Bertil Olsen (V) deltog ikke i mødet.